**Zápis zo zasadnutia Prezídia ZŠK SR**

**dňa 14. 11. 2024**

**Miesto: online**

**Prítomní: Mgr. Juraj** Štaudinger, Mgr. Ivan Kočajda, Bc. Jozef Adamuščin,

Ing. Diana Hausknechtová PhD., Mgr. Igor Lengvarský, Štefan Pongrácz,

Ing. Pavel Tamáši

**Hostia: Ondrej Bihari**

**1. Otvorenie**

Mgr. Juraj Štaudinger privítal prítomných, otvoril zasadnutie a prečítal návrh programu zasadnutia.

**PROGRAM:**

1. Otvorenie
2. Kontrola plnenia úloh
3. Konferencia ZŠK SR 2025 - stanovenie dátumu a miesta
4. Žiadosť KK Lisková a ZO priateľov a chovateľov psov Nitrica o dotáciu vrámci programu Finančnej podpory ZO
5. Nové ZO – KŠK Stupava, KK Pre radosť Levice, KK spod Holej hory, KK Dunken

Znovu zaradenie ZO – KK Education dog a ZO Kynológia Poprad

1. Usmernenie k Výkonnostným knižkám
2. Podnet p. Páričku – návrh úprav NSP
3. Registrácia kynologických športovcov
4. Vyúčtovanie reprezentácie FCI a WUSV – prekročenie rozpočtu
5. Riešenie finančnej situácie ZŠK SR
6. Rôzne
7. Záver

***Uznesenie č. 18/2024***

***Prezídium ZŠK SR jednomyseľne schvaľuje program zasadnutia, Mgr. Štaudinger navrhol za zapisovateľku p. Piatrovú.***

**2. Kontrola plnenia úloh**

***Uznesenie č. 01/2024***

***Prezídium ZŠK SR jednomyseľne schvaľuje program zasadnutia, Mgr. Štaudinger navrhol za zapisovateľku p. Piatrovú.***

***Schválené – vypúšťa sa***

**3. Konferencia ZŠK SR**

Prebehla diskusia ohľadom konania Konferencie ZŠK SR.

***Uznesenie č. 3/2024***

*Prezídium ZŠK SR jednomyseľne schvaľuje program a dátum konania Konferencie 30.03.2024 a miesto konania v hoteli Dixon, Banská Bystrica.*

*Schválené – vypúšťa sa*

**4. Aktualizácia národného skúšobného poriadku Rally Obedience**

Pán Tamáši predstavil návrh aktualizácie národných skúšobných pravidiel pre Rally Obedience.

***Uznesenie č. 4/2024***

*Prezídium jednomyseľne schvaľuje národné skúšobné pravidlá a smernicu pre Rally Obedience s účinnosťou od 01. 01. 2024. Dokumenty budú zverejnené na stránke ZŠK formou prelinkovania na oficiálnu stránku Rally Obedience –* [*www.dog-obedience.sk*](http://www.dog-obedience.sk)*.*

*Schválené, splnené – vypúšťa sa.*

**5. Žiadosť o poskytnutie príspevku na organizáciu M SR v Mondioringu – 500,- €**

Sekretariát predložil žiadosť o poskytnutie príspevku na organizáciu M SR v Mondioringu.

***Uznesenie č. 5/2024***

*Prezídium žiadosť o príspevok zamieta nakoľko Mondioring Club Slovakia od ZŠK dostáva príspevok na činnosť vo výške 500,- eur, ktorý je zahrnutý aj v návrhu rozpočtu pre rok 2024. Sekretariát zabezpečí odpoveď žiadateľovi.*

*Zamietnuté – vypúšťa sa.*

**6. Žiadosť o poskytnutie príspevku na organizáciu MS RTW – 500,- €**

Sekretariát predložil žiadosť o poskytnutie príspevku na organizáciu Majstrovstiev sveta.

***Uznesenie č. 6/2024***

*Prezídium žiadosť o príspevok zamieta nakoľko príspevok na uvedené podujatie poskytne strešná orgainzácia – Slovenská kynologická jednota. Sekretariát zabezpečí odpoveď žiadateľovi.*

*Zamietnuté – vypúšťa sa.*

**7. Aktualizovanie cenníka inzercie v Novinách kynológov**

Sekretariát predložil návrh na aktualizáciu cenníka inzercie v Novinách kynológov.

***Uznesenie č. 7/2024***

*Prezídium berie na vedomie návrh nového cenníka inzercie a návrh doplnilo. Uvedený návrh predloží na schválenie na Konferencii ZŠK SR.*

*Splnené – vypúšťa sa.*

**8. Smernica pre vystavovanie pracovných certifikátov**

Sekretariát predložil návrh novej smernice pre vystavovanie pracovných certifikátov, tlačivo žiadosti aj tlačivá potvrdení. Boli prediskutované druhy skúšok potrebné pre vystavovanie jednotlivých druhov pracovných certifikátov.

***Uznesenie č. 8/2024***

*Prezídim návrh schválilo. Sekretariát zabezpečí aktualizáciu žiadosti na internetovej stránke zväzu.*

*Splnené – vypúšťa sa.*

**9. Dog Rescue Slovakia - žiadosť o zmenu delegáta v komisii FCI a žiadosť o spoluprácu pri organizácii FCI Majstrovstvá sveta záchranárskych psov 2024 – jednotlivci**

Sekretariát predožil žiadosť o zmenu delegáta v komisii FCI a žiadosť o spoluprácu pri organizácii MS záchranárskych psov. Uvedené požiadavky boli medzičasom vyriešené Slovenskou kynologickou jednotou.

***Uznesenie č. 9/2024***

*Prezídium berie na vedomie*

*Splnené – vypúšťa sa.*

**10. Zosúladenie výšky príspevkov na akciách ZŠK**

Na základe návrhu výcvikovej komisie prebehla diskusia ohľadom zjendotenia výšky príspevkov pre rozhodcov, figurantov a šlapačov pod gesciou ZŠK.

Rozhodca 50,- € na deň

Figurant 35,- € na deň / 50,- € kvalifikačné preteky, M SR

Šlapač 35,- € na deň

Cestovné vo výške 0,35 € za 1 km. V rovnakom zmysle bola upravená aj smernica pre vyúčtovanie dotácie ZŠK SR.

***Uznesenie č. 10/2024***

*Prezídium schválilo zmenu smernice pre vyúčovanie dotácie ZŠK SR.*

*Schválené – vypúšťa sa.*

**11. Školenia Výcvikár + Figurant**

Výcviková komisia informovala členov prezídia o plánovaných školeniach pre nových výcvikárov a figurantov.

22. - 24. 3. 2024, KK Mladosť Mestečko, skúšobný komisár Bc. Jozef Adamuščin

26. - 28. 4. 2024, KK Dona Dog Center, Ruské Pekľany, skúšobný komisár Ondrej Kvokačka

Sekretariát navrhol aktualizáciu materiálu – Školenie ZŠK SR výcvikár – figurant so záverečným preskúšaním, v ktorom sú zosumarizované informácie a podmienky pre organizátorov, účastníkov aj komisára.

***Uznesenie č. 11/2024***

*Prezídium schvaľuje školenia, komisára aj aktualizovaný materiál ku školeniam V+F.*

*Splnené – vypúšťa sa.*

**12. Úprava cenníka ZŠK SR**

Prebehla diskusia ohľadom doplnenia a navýšenia niektorých položiek cenníka, ktoré si účtuje ZŠK SR za servis.

***Uznesenie č. 12/2024***

*Prezídium berie na vedomie, návrh bude predložený na schválenie Konferencii ZŠK SR, 30.03.2024.*

*Splnené – vypúšťa sa.*

**13. Proces aktualizácie zoznamov figurantov**

Sekretariát informoval o procese aktualizácie zoznamov figurantov, ktorý prebiehal do 31.12.2023

***Uznesenie č. 13/2024***

*Sekretariát zabezpečí aktualizáciu zoznamu figurantov na* ***internetovej stránke zväzu*** *v nasledujúcom zmysle: Figuranti II. a III. triedy, ktorí neposlali požadované dokumenty budú zo zoznamu vymazaní.*

*Sekretariát zabezpečí aktualizáciu zoznamu figurantov* ***v internej evidencii zväzu*** *v nasledujúcom zmysle: Figuranti II. a III. triedy, ktorí neposlali požadované dokumenty budú zo zoznamu aktívnych figurantov presunutí do zoznamu neaktívnych figurantov pre zachovanie údajov.*

*Splnené – vypúšťa sa.*

**14. Nové ZO – CANIS Arena, Kynologický záchranný zbor SR**

**Znovu zaradenie – ZTaŠČ KŠK Trstená, KK Plevník – Drienové , KMK Dagnik, KK Barvínek Jablonica, Anubisfarm Veľká Dolina**

Sekretariát predložil žiadosti nových kynologických klubov a žiadosti klubov o znovu zaradenie do štruktúr ZŠK SR.

***Uznesenie č. 14/2024***

*Prezídium schvaľuje nový klub Canis Arena.*

*Prezídium neschvaľuje Kynologický záchranný zbor SR a odporúča klubu obrátiť sa na SKJ, nakoľko pod ich gesciou vzniklo združenie zoskupujúce záchranárov.*

*Prezídium schvaľuje žiadosti o znovu zaradenie do štruktúr ZŠK s podmienkou, že kluby sú povinné do 31.12.2024 doplniť svoje stanovy o článok: „Stará sa o rozvoj chovu čistokrvných psov, o udržanie a zlepšenie genofondu, zdravia a pracovných vlastností psov za dodržania predpisov Slovenskej kynologickej jednoty (SKJ), Medzinárodnej kynologickej organizácie (FCI) a****Zväzu športovej kynológie SR (ZŠK SR).“***

***Splnené – vypúšťa sa.***

**15. Rôzne:**

**15.1 Kvalifikácia na MS Universal Sieger 2024 vo Francúzsku**

Kvalifikácia na majstrovstvá bola plánovaná na 1. kvalifikačný pretek, ktorý sa bude konať 19.-21. 4. 2024 avšak registrovať sa na majstrovstvá je potrebné do 1. 4. 2024. Vzhľadom na to, že do uvedeného termínu sa nekoná žiadna akcia kde by bolo možné zostaviť reprezentáciu, záujemcom o účasť na majstrovstvách je poskytnutá možnosť prihlásiť sa priamo na sekretariáte.

***Uznesenie č. 15/2024***

*Sekretariát zabezpečí oznam na stránke* [*www.zsksr.sk*](http://www.zsksr.sk) *pre záujemcov o účasť na MS Universal Sieger 2024 vo Francúzsku aby sa prihlásili na sekretariáte. ZŠK SR neprepláca náklady súvisiace s účasťou na MS.*

*Splnené – vypúšťa sa.*

**15.2 Cestovné príkazy**

Vzhľadom na prehľadnosť vynakladaných finančných prostriedkov sekretariát navrhuje lehotu 30 dní na predloženie cestovného príkazu na preplatenie cestovného pre členov Prezídia ZŠK SR.

***Uznesenie č. 16/2024***

*Prezídium schvaľuje lehotu 30 dní na odovzdanie cestovných príkazov na preplatenie cestovného pre členov Prezídia ZŠK SR.*

*Schválené – vypúšťa sa.*

**15.3 Školenie šlapačov**

Pán Adamuščin oboznámil prezídium o plánovanom školení šlapačov. Školenie je v príprave, je vypracovaný zoznam šlapačov z každého kraja SR. Predpokladanými vedúcimi školenia sú p. Adamuščin, p. P. Lengvarský a A. Pristach. Ďalšie podrobnosti budú prejednané na zasadnutí výcvikovej komisie a následne prednesené Prezídiu ZŠK SR.

***Uznesenie č. 17/2024***

*Pán Jozef Adamuščin na najbližšom zasadnutí prezídia predstaví podrobnejší plán školenia šlapačov.*

Pán Adamuščin na školení pracuje a do marca 2025 predstaví ďalšie kroky.

*Ostáva v platnosti*

**3. Konferencia ZŠK SR 2025 - stanovenie dátumu a miesta**

Prebehla diskusia ohľadom usporiadania Konferencie ZŠK SR v roku 2025. Bol navrhnuý termín

22. 2. 2025 a hotel Dixon.

***Uznesenie č. 19/2024***

*Sekretariát zabezpečí hotel na uvedený dátum a zverejnenie oznamu v Novinách kynológov*

*11-12/2024.*

**4. Žiadosť KK Lisková a ZO priateľov a chovateľov psov Nitrica o dotáciu vrámci programu Finančnej podpory ZO**

Sekretariát predložil žiadosti KK Lisková a ZO priateľov a chovateľov psov Nitrica o dotáciu vrámci programu finančnej podpory ZO. Kluby spĺňajú podmienky programu a finančný príspevok vo výške 100,- eur sa priznáva

***Uznesenie č. 20/2024***

*Schválené. Sekretariát zabezpečí výplatu finančného príspevku.*

**5. Nové ZO – KŠK Stupava, KK Pre radosť Levice, KK spod Holej hory, KK Dunken**

**Znovu zaradenie ZO – KK Education dog a ZO Kynológia Poprad**

Sekretariát predložil prijaté žiadosti nových základných organizácií o prijatie do štruktúr ZŠK SR.

Sekretariát predložil prijaté žiadosti ZO, ktoré žiadajú o znovuzaradenie do ZŠK SR.

***Uznesenie č. 21/2024***

*Schválené všetky nové ZO. Sekretariát zabezpečí odpoveď novým ZO.*

*Prezídium schvaľuje žiadosti o znovu zaradenie do štruktúr ZŠK SR s podmienkou, že kluby sú povinné do 31.12.2025 doplniť svoje stanovy o článok: „Stará sa o rozvoj chovu čistokrvných psov, o udržanie a zlepšenie genofondu, zdravia a pracovných vlastností psov za dodržania predpisov Slovenskej kynologickej jednoty (SKJ), Medzinárodnej kynologickej organizácie (FCI) a****Zväzu športovej kynológie SR (ZŠK SR).“*** *Sekretariát zabezpečí odpoveď ZO.*

*Kynologickým klubom, ktoré žiadali o znovuzaradenie zo zasadnutia 20.3.2024 odošle upozornenie na potrebu doplnenia stanov o článok zo stanov ZŠK SR.*

**6. Usmernenie k Výkonnostným knižkám**

Odznel návrh na zjednotenie pravidiel potreby mať vystavenú výkonnostnú knižku.

Návrh:

Usmernenie ohľadom povinnosti mať výkonnostnú knižku (preukaz) na akciách pod hlavičkou ZŠK SR:

* Výkonnostnú knižku (preukaz) **nemusí** mať na **skúške** jedinec, ktorý sa zúčastňuje skúšky podľa Národného skúšobného poriadku a to skúšok BH-SK, ZM a SVV1 a má preukaz pôvodu a v ňom príslušnú kolónku na zapísanie výsledku skúšky.
* Všetky ostatné jedince **musiať mať** VK na akejkoľvek akcii pod gesciou ZŠK SR (jedince bez PP, jedince s PP kde nie je kolónka na zápis skúšky, jedince s PP, ktoré majú kolónku na zápis skúšky a idú na skúšky IGP, NSP, Obedience, Rally obedience a ostatné)

Rozhodca má právo jedinca, ktorý nespĺňa vyššie uvedené nepripustiť ku skúškam.

***Uznesenie č. 22/2024***

*Prezídium uvedený návrh schvaľuje. Sekretariát zverejní oznam na stránke a v Novinách kynológov.*

**7. Podnet p. Páričku – návrh úprav NSP**

Pán Tamáši predstavil podnet, ktorý bol zaslaný na sekretariát ohľadom úpravy Národného skúšobného poriadku s platnosťou od 01.01.2026. Prebehla diskusia ohľadom navrhovaných zmien a pán Tamáši bude kontaktovať pán Páričku ohľadom ďalšieho postupu pri odstraňovaní nedostatkov.

***Uznesenie č. 23/2024***

*Prezídium berie podnet na vedomie.*

**8. Registrácia kynologických športovcov**

Členovia prezídia informovali o potrebe registrácie kynologických športovcov, vzhľadom na povinnosť ich registrácie v Informačnom systéme športu. Bol predstavený návrh Registračnej karty kynologického športovca a upraveného tlačiva Súpisky – Výsledkovej listiny kynologickej akcie. Psovod musí byť registrovaný ako kynologický športovec na účasť na všetkých akciách, ktoré sú zverejnené v Kalendári kynologických akcií. Výnimky budú podrobnejšie uvedené v Pokynoch pre registráciu. Registrácia je bezplatná a športovec sa môže registrovať na Sekretariáte ZŠK alebo aj priamo na skúške a registračná karta sa doručí na sekretariát spolu s Výsledkovou listinou kynologickej akcie. Zoznam registrovaných športovcov bude zverejnený na internetovej stránke aby bolo možné online overiť každého športovca.

***Uznesenie č. 24/2024***

*Prezídium schvaľuje proces registrácie kynologických športovcov.*

*Pán Tamáši pripraví podrobný manuál pre športovcov a postupe registrácie. Sekretariát uvedenú informáciu zverejní na internetovej stránke.*

*Prezídium schvaľuje návrh tlačiva Registračnej karty kynologického športovca a Výsledkovej listiny kynologickej akcie (Súpisky). Sekretariát zabezpečí ich zverejnenie na internetovej stránke.*

**9. Vyúčtovanie reprezentácie FCI a WUSV – prekročenie rozpočtu**

Prebehla diskusia ohľadom vyúčtovania a preplatenia nákladov reprezentácie na MS FCI a MS WUSV. Predmetom diskusie bolo aj rozdelenie finančných prostriedkov z transparentného účtu zriadeného na podporu reprezentácie. Financie budú rozdelené podľa poznámky darcu, buď adresne konkrétnemu reprezentantovi alebo pomerne všetkým členom reprezentácie okrem pána Tamášiho, ktorý sa vzdal svojho podielu.

***Uznesenie č. 25/2024***

*Prezídium schvaľuje preplatenie nákladov reprezentantov na cestovné v mieste konania MS FCI.*

*Prezídium neschvaľuje preplatenie nákladov reprezentantov na cestovné v mieste konania MS WUSV. Schvaľuje úhradu faktúry za oblečenie pre reprezentáciu na MS FCI a WUSV.*

*Pán Adamuščin v spolupráci s výcvikovou komisiou pripraví smernicu pre úhradu výdavkov reprezentácie na výjazdy na majstrovstvá sveta.*

**10. Riešenie finančnej situácie ZŠK SR**

Prebehla diskusia ohľadom príjmových a výdavkových položiek rozpočtu roku 2024. Jednotlivé položky boli prediskutované podrobnejšie. Prebrali sa možnosti úspory pri výdavkoch a možnostiach navýšenia v príjmovej časti.

***Uznesenie č. 26/2024***

*Prezídium schvaľuje návrh, že výnos z poplatkov za skúšky Wesensbeurteilung v roku 2025 pôjde do rozpočtu ZŠK SR.*

**11. Rôzne**

**11.1 Návrh na zriadenie Športovej komisie pre Rally Obedience**

Sekretariátu bol doručený návrh na zriadenie Športovej komisie pre Rally Obedience. Pán Tamáši vysvetlil podrobnosti ohľadom komisie a poskytol podrobnejšie informácie ohľadom potreby jej zriadenia. Navrhovaní členovia uvedenej komisie sú: Ingrid Tamášiová – KK Obedience Slovakia

Jana Strasserová – KK Tomášov

Ria Tarasová – KK Stupava

Jana Húsková – KK Obedience Slovakia

Angela Zhorelický – KK Staré ihrisko Bratislva, Howavart klub

***Uznesenie č. 27/2024***

*Prezídium návrh na zriadenie komisie a jej členov schvaľuje.*

**11.2 Vianočný mailing SKJ**

Sekretariát predniesol požiadavku SKJ o vypracovanie textu do špeciálneho Vianočného mailingu, ktorý je rozposielaný prihláseným záujemcom.

***Uznesenie č. 28/2024***

*Prezídium berie informáciu na vedomie a úlohu vyrieši pán Štaudinger.*

**11.3 Úprava smernice pre zadávanie titulu M SR**

Členovia prezídia si rozdelili úlohy spracovať zoznam v akých kategóriách bude možné žiadať o možnosť udeľovať titul M SR.

***Uznesenie č. 29/2024***

*Prezídium berie informáciu na vedomie, Pán Tamáši spracuje zoznam pre IGP a pán Kočajda pre Coursing.*

**11.4 Prešetrenie podozrenia**

Prezident informoval o podozrení zapísania falošných skúšok z výkonu. Navrhol zriadiť komisiu pre prešetrenie neoprávneného zápisu skúšok v zložení, Štaudinger, Kočajda a Bihari.

***Uznesenie č. 30/2024***

*Prezídium návrh zriadenia komisie aj jej členov schvaľuje.*

**11.5 Školenie rozhodcov**

Pán Štaudinger navrhol termín 1. - 2. 2. 2025 na konanie školenia rozhodcov v priestoroch hotela Clavis v Lučenci. Bol navrhnutý poplatok vo výške 50,- eur za každého účastníka školenia.

***Uznesenie č. 31/2024***

*Prezídium návrh schvaľuje.*

**9. Záver**

Mgr. Juraj Štaudinger poďakoval prítomným za účasť a diskusiu a zasadnutie Prezídia ZŠK SR ukončil.

Zapísala: Ing. Veronika Piatrová

Overil: Mgr. Juraj Štaudinger